CELEX: 52011PC0316
Language: lv
Date: 2011-06-01
Title: Priekšlikums PADOMES LĒMUMS ar ko izveido nostāju, kas Eiropas Savienības vārdā jāpieņem attiecībā uz priekšlikumiem izdarīt grozījumus papildinājumos Konvencijai par savvaļas dzīvnieku migrējošo sugu aizsardzību, ņemot vērā Pušu konferences desmito sanāksmi

|

52011PC0316

/* COM/2011/0316 galīgā redakcija - 2011/0142 (NLE) */  Priekšlikums PADOMES LĒMUMS ar ko izveido nostāju, kas Eiropas Savienības vārdā jāpieņem attiecībā uz priekšlikumiem izdarīt grozījumus papildinājumos Konvencijai par savvaļas dzīvnieku migrējošo sugu aizsardzību, ņemot vērā Pušu konferences desmito sanāksmi  

	PASKAIDROJUMA RAKSTS1. Konvencijas par migrējošo savvaļas dzīvnieku sugu aizsardzību (zināma arī kā CMS jeb Bonnas konvencija) mērķis ir aizsargāt migrējošās sugas visā to sauszemes, jūras un gaisa areālā. Šī konvencija ir starpvalstu nolīgums, kurš noslēgts Apvienoto Nāciju Organizācijas Vides programmas aizgādībā un kura mērķis ir aizsargāt savvaļas dzīvniekus un to dabiskos biotopus pasaules mērogā. Eiropas Savienība ir CMS līgumslēdzēja puse kopš 1983. gada 1. novembra[1].2. Aizsargājamās migrējošās sugas ir uzskaitītas konvencijas I papildinājumā (apdraudētās sugas) un II papildinājumā (sugas, kurām jāpiemēro nolīgumi).3. Līgumslēdzēju pušu konference ir konvencijas lēmējinstitūcija, kura ir pilnvarota novērtēt migrējošo sugu aizsardzības statusu un pēc tam grozīt konvencijas I un II papildinājumu.4. Saskaņā ar konvencijas XI pantu grozījumu priekšlikumus var ierosināt ikviena līgumslēdzēja puse. Papildinājumu grozījums attiecībā uz visām pusēm stājas spēkā deviņdesmitajā dienā pēc pušu konferences sanāksmes, kurā tika pieņemts grozījums, izņemot tās puses, kuras paredz atrunu.5. Šīs konvencijas Pušu konferences desmitā sanāksme notiks Bergenā (Norvēģijā) 2011. gada 20.–25. novembrī. Šai sanāksmei ir ierosināts, ka Savienībai jāsagatavo priekšlikumi, lai grozītu konvencijas I papildinājumu ar mērķi palielināt divu plēsīgo putnu, proti, Falco cherrug and Falco vespertinus , aizsardzību visā to izplatības teritorijā, tostarp ārpus Savienības, balstoties uz šādiem apsvērumiem: 1) minēto sugu iekļaušana ir zinātniski pamatota; 2) šāda iekļaušana ir saskaņā ar ES tiesību aktiem; un 3) Savienība ir uzņēmusies saistības bioloģiskās daudzveidības aizsardzības jomā sadarboties starptautiskā līmenī. Šo priekšlikumu dēļ nebūtu jāievieš izmaiņas Savienības tiesību aktos, jo tie attiecas uz sugām, kuras jau tiek atbilstoši aizsargātas saskaņā ar Savienības tiesību aktiem, tostarp Putnu[2] un Biotopu[3] direktīvu.6. Tāpēc Padomei ir jāpieņem lēmums par to, lai izveidotu nostāju, kas attiecībā uz grozījumu priekšlikumiem jāpieņem Savienības vārdā, ņemot vērā Pušu konferences desmito sanāksmi.7. Konvencijas sekretariāta noteiktais termiņš grozījumu priekšlikumu iesniegšanai ir 2011. gada 23. jūnijs.8. Konvencijas sekretariāts pirms Pušu konferences desmitās sanāksmes var paziņot citu līgumslēdzēju pušu ierosinātos priekšlikumus grozīt konvencijas I un II papildinājumu, kā rezultātā var būt vajadzīgs arī pieņemt lēmumu, ar ko izveido nostāju, kas jāpieņem Savienības vārdā attiecībā uz šiem priekšlikumiem.2011/0142 (NLE)PriekšlikumsPADOMES LĒMUMSar ko izveido nostāju, kas Eiropas Savienības vārdā jāpieņem attiecībā uz priekšlikumiem izdarīt grozījumus papildinājumos Konvencijai par savvaļas dzīvnieku migrējošo sugu aizsardzību, ņemot vērā Pušu konferences desmito sanāksmiEIROPAS SAVIENĪBAS PADOME,ņemot vērā Līgumu par Eiropas Savienības darbību un jo īpaši tā 191. panta 1. punktu saistībā ar 218. panta 9. punktu,ņemot vērā Komisijas priekšlikumu[4],tā kā:1.  Eiropas Savienība ir līgumslēdzēja puse Konvencijai par savvaļas dzīvnieku migrējošo sugu aizsardzību[5], tāpēc tā var ierosināt priekšlikumus grozīt konvencijas papildinājumus, kuros uzskaitītas aizsargājamās sugas.2.  Līgumslēdzēju pušu konference ir konvencijas lēmējinstitūcija, un tai piešķirtās pilnvaras ietver spēju novērtēt migrējošo sugu aizsardzības statusu un pēc tam pārskatīt konvencijas I un II papildinājumu.3.  Šķiet, ka sugu Falco cherrug un Falco vespertinus iekļaušana I papildinājumā būtu zinātniski pamatota saskaņā ar Savienības tiesību aktiem un Savienības saistībām bioloģiskās daudzveidības aizsardzības jomā sadarboties starptautiskā līmenī.4.  Konvencijas Pušu konferences desmitā sanāksme notiks Bergenā (Norvēģijā) 2011. gada 20.–25. novembrī.5.  Ņemot vērā šo sanāksmi, ir ierosināts, ka Savienībai jāsagatavo priekšlikumi I papildinājuma grozījumiem, lai tajā iekļautu sugas Falco cherrug un Falco vespertinus . Šie priekšlikumi tiks paziņoti Konvencijas sekretariātam,IR PIEŅĒMUSI ŠO LĒMUMU.Vienīgais pantsŅemot vērā Konvencijas par savvaļas dzīvnieku migrējošo sugu aizsardzību Pušu konferences desmito sanāksmi, Komisija Savienības vārdā ierosina izdarīt grozījumus I papildinājumā Konvencijai par savvaļas dzīvnieku migrējošo sugu aizsardzību, lai tajā iekļautu sugas Falco cherrug un Falco vespertinus . Komisija šo priekšlikumu paziņo Konvencijas sekretariātam.Briselē,Padomes vārdāpriekšsēdētājs [..] [1] Padomes 1982. gada 24. jūnija Lēmums 82/461/EEK, ar ko noslēdz Konvenciju par migrējošo savvaļas dzīvnieku sugu aizsardzību, OV L 210, 24.6.1982., 10. lpp.[2] Padomes 1979. gada 2. aprīļa Direktīva 79/409/EEK par savvaļas putnu aizsardzību, OV L 103, 25.4.1979., 1. lpp.[3] Padomes 1992. gada 21. maija Direktīva 92/43/EEK par dabisko biotopu un savvaļas faunas un floras aizsardzību, OV L 206, 22.7.1992., 7. lpp.[4] OV C […], […], […]. lpp.[5] Padomes 1982. gada 24. jūnija Lēmums 82/461/EEK, ar ko noslēdz Konvenciju par migrējošo savvaļas dzīvnieku sugu aizsardzību, OV L 210, 24.6.1982., 10. lpp.